Č. spisu: OU-BB-MPO-2024/001781-054 SY

**Z á p i s n i c a**

z vyhodnotenia Vyhlásenia elektronickej aukcie, ktoré sa konalo 21.06.2024, v kancelárii č. 220, na majetkovoprávnom odbore Okresného úradu Banská Bystrica.

Predmetom Vyhlásenia elektronickej aukcie, bola ponuka na predaj nehnuteľností, v k.ú. Tisovec, obec Tisovec, okres Rimavská Sobota, vedeným ako:

* byt č. 6, 2.posch, vchod č. 6, v bytovom dome súp.č. 627, na Štefánikovej ulici, bytový dom postavený na parcele č. 2473/5, zapísaný na LV č. 2376 – spoluvlastnícky podiel k bytu 1/1, -
* podiel priestoru na spoločných častiach a spoločných zariadeniach domu a na príslušenstve 48/286.

Nehnuteľnosť pripadla štátu na základe Uznesenia o dedičstve 3D/383/2022, Dnot 154/2022.

Ponukové konanie bolo vykonané v súlade s ustanovením §8 ods.1 zákona 278/1993 Z.z. o správe majetku štátu v znení neskorších predpisov.

Primeraná cena v zmysle ustanovenia §8a ods.3 zákona 278/1993 Z.z., bola zistená Znaleckým posudkom č. 089/2023, zo dňa 20.09.2023, ktorý vypracoval znalec Ing. Ivan Čierny, so sídlom Tatranská 30, 974 11 Banská Bystrica. Podľa citovaného znaleckého posudku bola všeobecná hodnota týchto nehnuteľností určená na 18.500,- €.

Ponuka na prevod správy majetku štátu iným správcom bola zverejnená 25.01.2024 v Registri ponúkaného majetku štátu. V lehote stanovenej na doručovanie ponúk t.j. od 26.01.2024 do 26.02.2024, neprejavil záujem žiadny správca.

Vyhlásenie elektronickej aukcie sa uskutočnilo zverejnením v Registri ponúkaného majetku štátu, dňa 07.03.2024, s primeranou cenou 18.500,-€. Na uverejnenú ponuku sa v určenej lehote (08.03.2024 – 08.04.2024) neprihlásil žiadny záujemca.

Druhé vyhlásenie elektronickej aukcie sa uskutočnilo zverejnením v Registri ponúkaného majetku štátu, dňa 10.04.2024, s primeranou cenou (zníženou o 10%) 16.650,-€. Na uverejnenú ponuku sa v určenej lehote (11.04.2024 – 10.05.2024) prihlásil jeden záujemca, ktorý však nesplnil určené podmienky – v lehote neuhradil správcom požadovanú finančnú zábezpeku:

* R.Chovanec, Svit –ev.č. 0048551/2024, doručená 07.05.2024 – ponuka 16.650,-€.

Tretie vyhlásenie elektronickej aukcie sa uskutočnilo zverejnením v Registri ponúkaného majetku štátu, dňa 20.05.2024, s primeranou cenou (zníženou o 30%) 12.950,-€. Na uverejnenú ponuku sa v určenej lehote (21.05.2024 – 17.06.2024) prihlásili traja záujemcovia:

* M.Turček, Bratislava –ev.č. 0060310/2024, doručená 10.06.2024 – ponuka 12.950,-€, zábezpeka uhradená 14.06.2024,
* I.Ondrejka, Tisovec – ev.č. 0061343/2024, doručená 12.06.2024 – ponuka 13.000,- €, zábezpeka uhradená 11.06.2024,
* K.Sahul, Sihlene – ev.č. 0062734/2024, doručená 17.06.2024 – **ponuka 13.500,- €,** zábezpeka uhradená dňa 17.06.2024.

Komisia konštatovala, že 3.Vyhlásenie elektronickej aukcie bolo úspešné.

Východiskovou cenou elektronickej aukcie, v súlade s ustanovením § 8ab, ods. 1, zákona č. 278/1993 Z.z. o správe majetku štátu v znení neskorších predpisov, bude najvyššia cenová ponuka v rámci 3.vyhlásenia elektronickej aukcie, t.j **13.500,- €.**

Záujemcovia, ktorí sa prihlásili a splnili podmienky stanovené správcom, budú po určení termínu konania elektronickej aukcie informovaný o ďalšom postupe.

Zápisnicu vypracovala: JUDr. Janka Syčová

V Banskej Bystrici, dňa 20.06.2024